# Duseldorfo

|  |
| --- |
| **Duseldorfo** |
|

|  |  |  |  |
| --- | --- | --- | --- |
|  |

|  |  |
| --- | --- |
| Duseldorfo (Germanio)DEC

|  |
| --- |
|   |

 |

 |
| Wikimedia | © OpenStreetMap

 |

 |
|  |
| Situa mapo de Duseldorfo
 |
|  |
| **urba komunumo de Germanio • urbego • urbo • eksterdistrikta urbo de Nordrejn-Vestfalio • ĉefurbo de germania federacia lando** |
|

| [Montri]  Ĝemelurboj |
| --- |
|  | Chemnitz • Reading • Ĥajfo • Varsovio • Ĉongĉingo • Palermo • Ĉiba • Ĉernivco • Moskvo vd |

 |
| Administrado
 |
| **Federacia lando** | Nordrejn-Vestfalio
 |
| **Distriktaro** | Distriktaro Düsseldorf
 |
| **Distrikto** | eksterdistrikta urbo
 |
| **Urborajtoj** | Urbo (*Stadt*)
 |
| **Telefona antaŭkodo** | 0211, 0203, 02104
 |
| **Poŝtkodo** | 40000–40629
 |
| **Aŭtomobila kodo** | D
 |
| **Oficiala Municipokodo** | 05111000
 |
| **NUTS** | DEA11
 |
| Politiko
 |
| **Komunumestro** | Stephan Keller
 |
| **Partio de komunumestro** | CDU
 |
| Demografio
 |
| **Loĝantaro** | 618685 (stato 2024-12-31) [fonto: landa statistika oficejo]
 |
| Geografio
 |
| **Geografia situo** | 51° 13′ N, 6° 46′ O (mapo)51.2166666666676.7666666666667 |
| **Alto super la marnivelo** | 38 m |
| **Areo** | 217,41 km² |
|  |
| **Oficiala retejo** |
 |
|  |

Montaĵo
**Duseldorfo** (germane *Düsseldorf*, ripuare *Düsseldörp*) estas la ĉefurbo de la germania federacia lando Nordrejn-Vestfalio. Ĝi situas apud la rivero *Rejno* kaj la rivereto *Düssel*, kiu donis al la urbo ĝian nomon.

## Historio

La Duseldorfa Pentroskolo (germane: *Düsseldorfer Malerschule*) rilatas al grupo de pentristoj kiuj instruis aŭ studis ĉe la Duseldorfa Akademio (nuntempe: *Staatliche Kunstakademie Düsseldorf*) en la 1830-aj jaroj kaj 1840-aj jaroj, kiam la akademio estis direktita fare de Wilhelm von Schadow.

## Urbopartoj

* Kaiserswerth

## Servoj

* La universitato de Duseldorfo, nomata laŭ Heinrich Heine, germane plennome *Heinrich-Heine-Universität Düsseldorf* (mallonge HHU aŭ HHUD) kovras ĉiujn esencajn fakojn de scienco kaj tial nomeblas universitato.

* Drupa, foiro por ekspozicio de ekipaĵoj por presarto
* Nordrejn-Vestfalia Akademio de Sciencoj kaj Artoj
* Akademio de Belartoj de Duseldorfo

## Trafiko

Duseldorfo konektiĝas per diversaj naciaj vojoj (ekzemple per eŭropaj ŝoseoj, aŭtovojoj, interalie ,  kaj  kaj federaciaj vojoj, interalie ,  kaj ) per individua motora trafiko kaj aldone havas plurajn fervojajn stacidomojn kun naciaj kaj internaciaj trajnkonektoj. Krome la urbo ankaŭ estas parto de la longdistanca biciklada vojo EuroVelo 3, nomata *Pilgrima vojo*, internacia eŭropa vojo nur por bicikloj kaj aliaj senmotoraj veturiloj (precipe vicradaj glitiloj), kiu longas entute 5 122 kilometrojn kaj vojas en la eŭropaj ŝtatoj Norvegio, Svedio, Danio, Germanio, Belgio, Francio kaj Hispanio.
Krome menciindas la

* Flughaveno Duseldorfo
* Tramtransporto en Duseldorfo
* Stadtbahn de Duseldorfo
* Stadtbahn de Duisburg

## Amaskomunikiloj

* *Rheinische Post*

## Famuloj rilataj al Duseldorfo

* Attila Kotányi, hungara arkitekto
* Emil Hübner, klasika filologo
* Hanns Heinz Ewers, verkisto
* Hans Flasche, romanisto kaj bibliotekisto
* Heinrich Christoph Kolbe, pentristo
* Irén Bartos, hungara baletisto
* Johann Georg Jacobi, verkisto
* Karl August Varnhagen von Ense, verkisto kaj diplomato
* Leopold von Kalckreuth, pentristo
* Maria Radner, operkantistino
* Peter von Cornelius, pentristo

## Partneraj urboj

Duseldorfo havas partnerajn rilatojn kun la sekvaj urboj:

* Reading (Britio), ekde 1947/1988
* Chemnitz (Germanio de la federacia lando Saksio), ekde 1988
* Ĥajfo (Israelo), ekde 1978/1988
* Varsovio (Pollando), ekde 1989
* Chongqing (Ĉinio), ekde 2004
* Ĉernivco (Ukrainio), ekde 2022

Moskvo estis partnera urbo ekde 1992 ĝis 2022, sed la kontakto finiĝis pro la milito de Rusio kontraŭ Ukrainio ekde 2022.

Urboamikecaj rilatoj krome ekzistas kun la sekvaj urboj:

* Lillehammer (Norvegio)
* Palma de Mallorca (Katalunio, Hispanio)
* Beogrado (Serbio)
* Toulouse (Francio)
* Ĉikago (Usono)
* Amano (Sirio)

## Esperanto en Duseldorfo

La Esperanto-movado havas longan tradicion en Duseldorfo. En 1952 tie okazis la 25-a SAT-Kongreso kaj en 1965 la urbo estis gastiganto de la 43-a Germana Esperanto-Kongreso. En la urboparto *Unterrath* estas strato nomata "Esperantostraße".

**Esperanto-Societo Düsseldorf** renkontiĝas unufojon monate je la ĵaŭdo sekvanta la 20-an de monato, ekde la 17-a en la restaŭracio *Atrium*, Berta-von-Suttner-Platz, Ostausgang Hbf Düsseldorf, vd. hejmpaĝo Arkivigite je 2007-10-28 per la retarkivo Wayback Machine

### Gravaj Esperantistoj rilataj al Duseldorfo

En Duseldorfo naskiĝis Hermann Remers.

## **Esperanto** en la regiono

En la najbareco aktivas kelkaj grupoj:

* tuj najbare en Duisburg: **Asocio por internacia kompreniĝo Duisburg** renkontiĝas en *Ludgerushaus*, Heinrich-Bertmans-Str. 2 , stratangulo *Klöcknerstraße* Kontakto: paĝo en la paĝaro de www.esperanto.de
* Essen: **Esperanto-Grupo Essen** kunsidas ĉiun 2-an ĵaŭdon monate je la 19.30-a en Kulturdomo Grend, Westfalenstr. 311, 45276 Essen-Steele. La grupo flegas kontaktojn al partengrupoj en Helmond kaj Eindhoven, ambaŭ en Nederlando. Krome ĝi kune kunlaboras kun Rejnland-Vestfalia Esperanto-Ligo (ReVELo).
* Krefeld **Esperanto Gesellschaft Krefeld** (Esperanto-Societo Krefeld), kiu renkontiĝas kutime ĉiun ĵaŭdon je la 18-a, en la *Bürgerinitiative ”Rund um St. Josef“*, Corneliusstr. 43, 47798 Krefeld.

## Vidu ankaŭ

* Eŭrovido-Kantokonkurso 2011

## Referencoj

## Eksteraj ligiloj

* oficiala urba retejo (germane)
* StadtPanoramen Düsseldorf - Panoramo Düsseldorf
* La Esperanto-Societo Düsseldorf Arkivigite je 2007-10-28 per la retarkivo Wayback Machine
* [1] Arkivigite je 2009-10-24 per la retarkivo Wayback Machine
* Duesselgo Arkivigite je 2021-03-02 per la retarkivo Wayback Machine Reto Düsseldorf